Concentración parcelaria

A concentración parcelaria ou parcelaria é un procedemento administrativo da Xunta de Galicia polo cal a Consellería do Medio Rural busca a redución do número de parcelas e o seu agrupamento nunha determinada zona en concreto e limitado ao concello no que se realiza para aumentar a rendibilidade dos recursos agrarios e forestais. Este agrupamento de parcelas pasará a chamarse leiras, e supón a mellora e construción de máis accesos ás novas leiras.

Dende os anos 1980 en Galicia lévanse concentrado 416.504 hectáreas cun custo duns 1.200 millóns de euros.Mario Beramendi "La gigantesca factura de la parcelaria" La Voz de Galicia, 13/2/2018 .

Historia
En España a concentración parcelaria iniciouse en 1952.Proceso formativo de la Ley de Reforma y Desarrollo Agrario  (en PDF) .

En Galicia, dende o inicio das concentracións fixéronse máis de 700, cun total 350.000 hectáreas (superficie equivalente á cuarta parte da provincia de Pontevedra). En 2011 había en Galicia 170 procesos de concentración abertos cun custo de 200 millóns de euros para un total de 157.000 hectáreas e 120.000 propietarios en 89 concellos das catro provincias."120.000 gallegos siguen esperando por la parcelaria" , El Correo Gallego, 13 de xuño de 2011 .

Procedemento
No proceso de concentración parcelaria tense en conta o valor agrario do terreo (tipo de semente, uso forestal, gandeiro ou monte baixo) sen ter en conta a valoración urbanística do terreo ou a que terá nun novo PXOM. Este novo uso da terra non se tivo en conta na lexislación. As compensacións de valor fanse en superficie non en valoración económica. Esta eiva no procedemento vese moito máis claro no caso de propietarios de vivendas (que non son obxecto de concentración) e poderán acceder a terreos preto delas o que aumentará o valor da casa e as leiras."A concentración parcelaria en Galicia, unha revisión necesaria", Jorge Andión López en Avogacía, 29 de marzo do 2005.

A concentración ten os seguintes pasos:O procedemento de concentración parcelaria comprende as seguintes fases. Con listaxe de parcelarias en curso e o seu estado .
 Iniciación
 Estudo de viabilidade e impacto ambiental e plan de desenvolvemento da zona
 Decreto de concentración
 Bases provisionais
 Bases definitivas (parcelas)
 Proxecto de concentración
 Acordo de concentración parcelaria (leiras)
 Acta de reorganización da propiedade

A lei fixa en cinco anos de duración o prazo das concentracións pero non de xeito categórico. A parcelaria de Mandiá, Esmelle, Covas e Marmancón (en Ferrol) iniciouse en 1980 para xuntar 2.043 hectáreas con 22.957 parcelas propiedade de máis de 2.000 veciños e quedar en 5.003 leiras. 30 anos despois non estaba rematada.Os responsables de medio Rural comprométense a dar por finalizada a Concentración parcelaria antes de 2008  ."Cuarenta años con la parcelaria", El País, 21 de xuño de 2010 . O Tribunal Superior de Xustiza de Galicia (TSXG) desestimou o recurso dos afectados pola concentración parcelaria culpándoos a eles do atraso e exculpando á Xunta de Galicia."El TSXG culpa a los vecinos del retraso en la parcelaria", La Voz de Galicia, 23 de xaneiro de 2012 .

Natureza e patrimonio
En 1991 no concello de Frades a Peneda de Guntín tamén coñecida como Dolmen de Aiazo foi esnaquizado abrindo pistas. A concentración parcelaria é un procedemento que afecta de xeito moi evidente á paisaxe de Galicia. O minifundismo de Galicia é unha segmentación das propiedades que condicionou o xeito de vivir, a paisaxe e o patrimonio galego. A cuadriculación do rural das concentracións parcelarias son visibles en calquera foto aérea e están a cambiar a paisaxe moi rapidamente."Denuncian el abandono de los restos de uno de los mayores dólmenes de Galicia" , La Voz de Galicia, 1 de xuño de 2000 .

Lexislación
 Lei 10/1985 de concentración parcelaria para Galicia DOG do xoves, 22 de agosto de 1985 (en formato html).
 Lei 12/2001 do 10 de setembro, de modificación da Lei de concentración parcelaria para Galicia DOG do luns, 29 de outubro de 2001.

Notas

Véxase tamén
Ligazóns externas
 Xunta de Galicia, concentracións parcelarias
 Carl-Christoph Liss, 1987. Evolución y estado actual de la concentración parcelaria en España, PDF  
 Vídeo de 14' 58" do Ministerio de Agricultura de 1957, Francisco González de la Riva, Marqués de Villa-Alcázar Vídeo  subtitulado .

Categoría:Xeografía de Galicia
Categoría:Agricultura
Categoría:Silvicultura
Categoría:Economía de Galicia